《满庭芳（丁未生朝和韵酬表弟武公望）》
宋代·廖行之

五甲科名，半生蹭蹬，胸中可谓忘奇。荣华外物，算岂是人为。自忘吾身事业，最难得、□养亲时。萱堂好，紫鸾重诰，寿与岳山齐。

世间，欢乐事，争名蜗角，伐性蛾眉。谩须臾变化，苍狗云衣。那似千秋寿母，功名事、分付吾儿。从今去，捧觞戏彩，双绶更相宜。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。